Diari Oficial de la Generalitat Valenciana


Sumari del DOGV 1960, del 09-02-1993 (1993/827113)

ORDRE de 7 de gener de 1993, de la Conselleria de Cultura, Educació i Ciència, per la qual convoca ajudes econòmiques per als ajuntaments, mancomunitats de municipis, empreses, comerços, industries i associacions cíviques sense finalitat lucrativa per a la realització d'activitats de promoció de l'ús del valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/07/(1)/dof/vci/html**

### Dades del document

Número de DOGV
:   1960

Data del DOGV
:   09-02-1993

Secció del DOGV
:   DISPOSICIONS GENERALS

Número del document
:   1993/827113


Data del document
:   07-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 de gener de 1993, de la Conselleria de Cultura, Educació i Ciència, per la qual convoca ajudes econòmiques per als ajuntaments, mancomunitats de municipis, empreses, comerços, indústries i associacions cíviques sense finalitat lucrativa per a la realització d'activitats de promoció de l'ús del valencià.  
La Llei Orgànica 5/1982, d?1 de juliol, d'Estatut d'Autonomia de la Comunitat Valenciana, assenyala en l'article seté que el valencià és idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana d'ús i Ensenyament del Valencià fixa com un dels objectius específics d'aquesta llei protegir la recuperació del valencià, llengua pròpia de la Comunitat Valenciana, i garantir-ne l?ús normal i oficial.  
Els articles 7, 27, 28 i 29 determinen que el valencià és llengua pròpia de la Generalitat Valenciana i de la seua administració pública, alhora que estableixen l?obligatorietat de fomentar l?ús del valencià i de propiciar-ne l?ensenyament als funcionaris i empleats públics.  
El Pla Triennal per a la Promoció de l?ús del Valencià a la Comunitat Valenciana, aprovat pel Govern Valencià el 12 de març de 1990, assenyala: «El camp d'actuació en el procés de recuperació lingüística és complex i serà eficaç amb el concurs de totes les institucions si s'aconsegueix l'aplec de les voluntats de la majoria de ciutadans valencians». En aquest context, el pla estableix la necessitat d'impulsar en les administracions públiques estructures de promoció de l?ús del valencià així com «promoure activitats dirigides al foment de l?ús del valencià en el món associatiu, realitzar campanyes per a la promoció del valencià dirigides al comerç i centrades en la retolació, megafonia, documentació interna i publicitat».  
Ateses aquestes consideracions i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer Convocar ajudes econòmiques per als ajuntaments, mancomunitats de municipis, empreses, comerços, indústries i associacions cíviques sense finalitat lucrativa, destinades a la realització de programes i activitats de promoció de l?ús oficial i social del valencià dins dels àmbits respectius, i aprovar les bases que regiran la convocatòria i els models de sol·licitud els quals s'inclouen com a annex en aquesta ordre.  
Segon  
Les esmentades ajudes, per un import global màxim de vuitanta-sis milions (35.313.060) de pessetes, seran sufragades a càrrec de la línia pressupostària 401 del programa 25.00.640.3 del pressupost per a 1993 de la Generalitat Valenciana.  
DISPOSICIONS FINALS  
Primera  
Autoritze la Direcció General de Política Lingüística d'aquesta conselleria perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de ser publicada en el Diari Oficial de la Generalitat Valenciana.  
València, 7 de gener de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
I. Beneficiaris i objectius de les ajudes  
Seran objecte de subvenció les activitats de promoció de l'ús del valencià realitzades durant l'any 1993 segons els criteris següents:  
1. Ajuntaments i mancomunitats de municipis  
1.1 Beneficiaris:  
Podran sol·licitar ajudes els ajuntaments i les mancomunitats de municipis de la Comunitat Valenciana.  
1.2 Objectius:  
1.2.1 Retolacions i senyalitzacions. Retolar en valencià els indicadors urbans, els indicadors de carrers, la senyalització interior i exterior dels edificis municipals, la senyalització de camins.  
1.2.2 Cursos d'ensenyament del valencià per a funcionaris, empleats públics i població adulta no escolaritzada. Han de tenir una durada de 70 hores lectives, iniciar-se o realitzar-se en 1993, s'han d'ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d'estar en possessió de la titulació adient: llicenciatura en Filologia Valenciana o, diploma de Mestre de Valencià.  
La subvenció serà, com a màxim, del 75% dels honoraris del professor del curs, valorat en 2.500 pessetes/hora.  
1.2.3 Campanya municipal de sensibilització i promoció de l'ús del valencià. Posaran en marxa actuacions que en fomenten l'ús en àmbits específics: comerç, esports, joventut, etc.  
1.2.4 Creació i/o funcionament de l'Oficina Municipal de Promoció de l'ús del Valencià, les entitats que sol·liciten ajuda per aquest concepte, a més dels apartats anteriors que els interessen, hauran d'emplenar l'apartat 1.4 de l'annex II de l'imprés de sol·licitud i acompanyar la documentació complementaria corresponent.  
L'Oficina, dotada de personal especialitzat, tindrà com a finalitats les següents:  
9.8.8.8 Promoure l'us del valencià en els diferents àmbits i actuacions municipals, especialment en allò conduent a fer efectiu el compliment del Pla Triennal per a la Promoció de l'ús del Valencià aprovat pel Consell de la Generalitat.  
0.0.7.1 La programació i realització de campanyes municipals de sensibilització i promoció de l'ús del valencià i de normalització lingüística.  
5.3.4.3 La realització d'activitats que fomenten l'ús del valencià en àmbits específics com esports, comerç, joventut, temps lliure, associacions cíviques, etc.  
2.7.6.1 Promoure l'aprovació del reglament municipal de normalització lingüística i coordinar-ne l'aplicació.  
3.8.9.7 Dinamitzar i impulsar l'ús del valencià a l'interior de l'ajuntament i facilitar assessorament en els aspectes lingüístics i de llenguatges específics.  
3.8.5.2 Prestar suport a la traducció i correcció de textos de les publicacions i de tots aquells textos que hagen de tenir una àmplia difusió.  
5.6.7.0 Organitzar cursos d'ensenyament de valencià per a funcionaris, empleats públics i població adulta no escolaritzada.  
1.1.8.6 Prestar un servei públic d'assessorament legal i administratiu en assumptes de drets lingüístics.  
2. Empreses, comerços i indústries  
2.1 Beneficiaris:  
Podran optar a aquestes ajudes les empreses, els comerços i les indústries de la Comunitat Valenciana.  
2.2 Objectius:  
L'objectiu de les ajudes és la valencianització de:  
- la retolació interior i exterior de les dependències i vehicles de l'empresa,  
- la denominació dels productes lo del seu etiquetatge, sempre que la valencianització implique un canvi substancial del text.  
3. Associacions sense finalitat lucrativa  
3.1 Beneficiaris:  
Podran optar a aquestes ajudes les associacions sense finalitat lucrativa radicades a la Comunitat Valenciana.  
3.2 Objectius:  
Subvencionar els programes referits a activitats de promoció de l'ús del valencià següents:  
3.2.1 Retolació de les dependències de l'associació: instal·lació de rètols o cartells identificatius de l'entitat que hauran d'estar escrits en valencià.  
3.2.2 Cursos d'ensenyament del valencià: destinats a persones adultes. Han de tenir una durada de 70 hores lectives, iniciar-se o realitzar-se en 1993, s'han d'ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d'estar en possessió de la titulació adient: llicenciatura en Filologia Valenciana o diploma de Mestre de Valencià.  
3.2.3 Activitats de l'associació que tinguen com a finalitat afavorir i promoure l'ús del valencià en la pròpia entitat o en la població en general.  
II. Sol·licitud  
1. Lloc de presentació de la instància:  
Les instàncies s'adreçaran a la Direcció General de Política Lingüística de la Conselleria de Cultura, Educació i Ciència, s'hauran d'ajustar als models que figuren en els annexos II i III, i es presentaran amb la documentació complementària al registre general de la conselleria; als centres d'informació de l'Oficina d'Informació, Iniciatives i Reclamacions de la Generalitat Valenciana; als serveis territorials corresponents a Alacant, Castelló i València, o per qualsevol dels mitjans establerts en l'article 66 de la Llei de Procediment Administratiu.  
2. Termini de presentació de la instància:  
2.1 El terminin de presentació instàncies finalitzarà el 31 de març de 1993.  
2.2 La Direcció General de Política Lingüística revisarà les sol·licituds per tal que totes les dades exigides en la convocatòria figuren en l'expedient. Si la sol·licitud estigués incompleta, la Direcció General de Política Lingüística comunicarà a l'entitat sol·licitant les deficiències perquè en un termini de 10 dies siguen esmenades, amb l'advertiment que si no ho fan així, s'arxivarà l'expedient sense més tràmit.  
III. Documentació complementaria  
Amb caràcter general, les sol·licituds hauran d'anar acompanyades de l'explicació detallada del projecte i del pressupost de l'activitat per a la qual es demana la subvenció i, si de cas, la comunicació de l'obtenció d'ajudes per a la mateixa finalitat, procedents de qualsevol ens, públic. Especialment s'hi hauran d'assenyalar les dades següents:  
1. Ajuntaments i mancomunitats de municipis  
1.1 Retolacions i senyalitzacions. Caldrà presentar la relació de les llegendes que es volen escriure en valencià perquè la Direcció General de Política Lingüística faça la correcció lingüística, si cal, o bé li done el vist-i-plau. Posteriorment, es trametrà als interessats perquè prenguen en consideració L'informe.  
1.2 Cursos per a funcionaris, treballadors de l'administració i població adulta no escolaritzada. S'hi haurà de consignar el calendari de realització del curs i el nivell que es vol impartir.  
1.3 Campanya municipal de sensibilització i promoció de L'ús del valencià. Cal especificar L'objectiu, la temporalització i els elements materials, personals i pressupostaris que s'utilitzaran en la campanya.  
1.4 Creació i/o funcionament d'oficines municipals de promoció de L'ús del valencià. A més de la informació que figura en el model de sol·licitud, caldrà:  
1.4.1 Certificat de l'acord municipal de l'òrgan corresponent pel qual s'aprova la creació de l'Oficina de Promoció de l'ús del Valencià i la sol·licitud de subvenció.  
1.4.2 Certificat del secretari/interventor de l'ajuntament o entitat sol·licitant on figure la consignació pressupostària existent per a 1993 per al funcionament de L'oficina.  
Caldrà especificar les despeses referides a personal i activitats.  
1.4.3 Respecte al personal adscrit a L'oficina, caldrà aportar:  
3.4.9.8 Si és funcionari: descripció detallada de la classificació del lloc de treball, grup, nivell, titulacions, requisits, dependència orgànica, etc.  
8.1.1.1 Si és contractat laboral: descripció detallada de la classificació del lloc de treball, grup, nivell, titulacions, requisits, dependència orgànica i fotocòpia del contracte laboral.  
2. Empreses, comerços i indústries  
A més d'explicar detalladament el projecte, haurà d'aportar la relació de les llegendes que figuraran en els rètols, cartells i etiquetes per als quals es demana la subvenció i el pressupost. La Direcció General de Política Lingüística en farà la correcció lingüística, si cal, i ho comunicarà a l'entitat sol·licitant perquè prenga en consideració l'informe.  
Per a la denominació de productes i etiquetatge haurà de detallar exactament que és el que es vol valencianitzar i el pressupost corresponent.  
3. Associacions cíviques sense finalitat lucrativa  
3.1 S'hi hauran d'explicitar les activitats de promoció de L'ús del valencià programades segons el tipus d'associació: culturals, esportives, musicals, de veïns, etc., i el pressupost corresponent.  
3.2 En la sol·licitud de cursos per als membres de les associacions o per a la població adulta en general, haurà d'aportar:  
3.2.1 La quantitat d'alumnes preinscrits en cada curs i nivell.  
3.2.2 El calendari de realització dels cursos.  
3.3 Si l'associació no té codi d'identificació fiscal (CIF), caldrà l'acreditació amb poders bastants de la persona que sol·licita la subvenció en representació de l'associació.  
IV. Resolució de sol·licituds  
1. Les sol·licituds seran estudiades per una comissió tècnica que presidirà el Director General de Política Lingüística, de la qual formaran part el Cap del Servei d'ús Oficial i Acreditació de Coneixements de Valencià, el Cap de Servei de Promoció Social del Valencià i el Cap de la Secció de Dinamització Lingüística. En cas de produïres alguna vacant o absència dels membres de la comissió, el Director General de Política Lingüística designarà els suplents corresponents.  
2. El Director General de Política Lingüística, ateses les sol·licituds presentades, i vist L'informe de la comissió tècnica, farà la proposta al Conseller de Cultura, Educació i Ciència el qual resoldrà la seua concessió i la quantitat de la subvenció, que no superarà el cost de l'activitat desenvolupada pel beneficiari.  
V. Obligacions  
1. Obligacions dels beneficiaris en general  
1.1 Realitzar l'activitat que fonamenta la concessió de la subvenció.  
1.2 Les entitats que reben subvenció per a la realització d'activitats de promoció de L'ús del valencià, hauran de fer constar en els programes, cartells, fullets publicitaris i llibrets explicatius, etc., la col·laboració de la Direcció General de Política Lingüística de la Conselleria de Cultura, Educació i Ciència.  
1.3 La submissió a les actuacions de control financer que corresponen a la Intervenció General en relació amb les subvencions i ajudes concedides.  
1.4 Coordinar amb la Direcció General de Política Lingüística les actuacions de promoció de L'ús del valencià que s'hauran d'ajustar a les orientacions i directrius emanades de la Conselleria de Cultura, Educació i Ciència, la qual podrà supervisar-les en qualsevol moment.  
1.5 Per a la coordinació dels cursos d'ensenyament del valencià, a la qual s'han d'atendre els que hagen estat subvencionats, la Direcció General de Política Lingüística convocarà reunions de treball amb els professors encarregats de fer les classes.  
1.6 Els beneficiaris estaran obligats a la devolució de les subvencions rebudes si es comprova una modificació substancial dels objectius pels quals es concedeix la subvenció o si no s'ajusten als criteris de la Direcció General de Política Lingüística.  
2. Obligacions respecte a les oficines de promoció de l'ús del valencià  
2.1 Obligacions del beneficiari  
2.1.1 Fer-se càrrec del personal adscrit d'acord amb els criteris técnico-lingüístics de la Conselleria de Cultura, Educació i Ciència.  
2.1.2 Participar en L'organització i finançament de les activitats assenyalades en el projecte.  
2.1.3 Fer-se càrrec de les despeses d'infrastructura de manteniment, de material fungible i inventariable necessaris.  
2.1.4 Coordinar amb la Conselleria de Cultura, Educació i Ciència el funcionament de l'oficina i ajustar-se a les orientacions i directrius de la Direcció General de Política Lingüística.  
2.2 Obligacions de la conselleria  
2.2.1 Aportar, per a 1993, la quantia que resolga el conseller en concepte d'ajuda per al funcionament de l'Oficina de Promoció de l'ús del Valencià.  
2.2.2 Prestar, a través de la Direcció General de Política Lingüística, suport tècnic per al bon funcionament de l'Oficina de Promoció de l'ús del Valencià, així com per al desenvolupament de les activitats anuals programades.  
2.2.3 La Direcció General de Política Lingüística coordinarà, i podrà supervisar en qualsevol moment, les accions de promoció de l'ús del valencià perquè s'ajusten a les orientacions i directrius emanades de la Conselleria de Cultura, Educació i Ciència, i convocar reunions de treball amb els responsables de les oficines de promoció de l'ús del valencià.  
VI. Forma de pagament  
1. Ajuntaments i mancomunitats de municipis  
1.1 Si la subvenció és superior a cinc-centes mil (500.000) pessetes, el pagament es realitzarà en dues fases:  
- El 40% de l'ajuda concedida es lliurarà de manera immediata una vegada realitzada la concessió.  
- El 60% restant es pagarà quan la corporació local justifique adequadament la subvenció.  
1.2 Si la subvenció és de cinc-centes mil (500.000) pessetes o menys el pagament es realitzarà quan la corporació local justifique adequadament la subvenció.  
2. Empreses, comerços, indústries i associacions sense finalitat lucrativa  
La subvenció concedida es lliurarà en presentar els documents justificatius de l'activitat per a la qual s'ha concedit la subvenció.  
VII. Justificació de la subvenció  
El termini de presentació de la documentació justificativa acabarà el 15 de novembre de 1993. Si la justificació no es presenta en aquest termini s'entendrà que es renuncia a l'ajuda  
Per a justificar adequadament la subvenció caldrà presentar:  
1. Ajuntaments i mancomunitats de municipis  
1.1 Certificat on figure la relació de les activitats que s'han fet a càrrec de la subvenció rebuda i on s'especificaran les despeses de cadascuna i la suma total que haurà de superar la quantitat rebuda en concepte de subvenció.  
1.2 Fotocopia compulsada dels manaments de pagament corresponents a les despeses relacionades en el certificat anterior.  
1.3 Per a la retolació: fotografies-model dels indicadors de carrers, de les senyalitzacions interiors, urbanes o del terme municipal i la relació de les llegendes utilitzades en la retolació.  
1.4 Per als cursos d'ensenyament del valencià: caldrà presentar la relació dels alumnes, la memòria del curs i la fotocopia compulsada de la titulació del professor del curs (llicenciatura en Filologia Valenciana, Diploma de Mestre de Valencià o equivalents). Les despeses per cursos hauran de superar, com a mínim en un 25%, la quantitat rebuda en concepte de subvenció per a aquesta finalitat.  
1.5 Per a altres activitats:  
- Memòria explicativa de les activitats realitzades a càrrec de la subvenció.  
- 2 exemplars dels programes, fullets publicitaris, llibres, cartells, etc., de l'activitat subvencionada en els quals ha de figurar la col·laboració de la Conselleria de Cultura, Educació i Ciència.  
1.6 Per a les oficines de promoció de l'ús del valencià: a més de la documentació anterior corresponent, haurà de presentar una memòria descriptiva de les activitats realitzades.  
2. Comerços i indústries:  
2.1 Si la subvenció és inferior o igual a 50.000 pessetes  
2.1.1 Fotocopia de les factures, les quals hauran de superar la quantitat subvencionada (amb totes les dades exigides per la legislació fiscal vigent).  
2.1.2 Declaració on figure que el beneficiari en conserva l'original.  
2.1.3 Fotografia del rètol instal·lat.  
- Una mostra de l'etiquetatge en valencià, del producte o del material que ha estat subvencionat.  
2.2 Si la subvenció és superior a 50.000 pessetes  
2.2.1 Fotocopia de les factures del treball subvencionat, les quals hauran de superar la quantitat subvencionada (amb totes les dades exigides per la legislació vigent).  
2.2.2 Declaració on figure que el beneficiari en conserva l'original.  
2.2.3 Fotografia del rètol instal·lat.  
- Una mostra de l'etiquetatge en valencià, del producte o del material que ha estat subvencionat.  
2.2.4 Certificat expedit per la delegació d'Hisenda d'estar donat d'alta i al corrent dels pagaments tributaris de l'any 1992 (IVA, IRPF, IAE), i d'estar sotmès al recàrrec d'equivalència, si és el cas.  
2.2.5 Certificat de la Tresoreria Territorial de la Seguretat Social d'estar donat d'alta i al corrent en el pagament de les quotes de la seguretat social.  
3. Associacions sense finalitat lucrativa:  
3.1 Per a la retolació  
- Fotografia del rètol instal·lat.  
- Fotocopia de les factures del treball subvencionat, les quals han de superar la quantitat subvencionada (amb totes les dades exigides per la legislació vigent).  
- Certificat del secretari de l'entitat on figure que l'associació en conserva els originals.  
3.2 Per als cursos d'ensenyament del valencià:  
- Fotocopia de la titulació requerida al professor: llicenciatura en Filologia Valenciana o diploma de Mestre de València o equivalents.  
- Relació d'alumnes que hi han assistit.  
- Declaració del professor de la quantitat rebuda de l'associació en concepte de realització del curs.  
- Certificat del secretari de l'associació on figure la quantitat pagada al professor per fer les classes, la qual haurà de ser superior en un 25% a la quantitat rebuda com a subvenció per aquest concepte.  
3.3 Per a les activitats:  
- Memòria de les activitats realitzades.  
- 2 exemplars dels programes, fullets publicitaris, llibres, cartells, etc., de l'activitat subvencionada en els quals ha de figurar la col·laboració de la Conselleria de Cultura, Educació i Ciència.  
- Fotocopia de les factures del treball subvencionat amb totes les dades exigides per la legislació vigent, les quals hauran de superar la quantitat subvencionada.  
- Certificat del secretari de l'entitat on figure que l'associació en conserva els originals.  
Veure annex


Còpia Permalink ELI